การเคหะแห่งชาติ ร่วมมือกับกรุงเทพมหานคร เตรียมจัดกิจกรรม Big Cleaning Day  7-9 กุมภาพันธ์ 2563 ลดฝุ่นละออง
การเคหะแห่งชาติ ร่วมมือกับกรุงเทพมหานคร เตรียมจัดกิจกรรม Big Cleaning Day 7-9 กุมภาพันธ์ 2563 ลดฝุ่นละออง นายณัฐพงศ์ พันธเกียรติไพศาล ประธานกรรมการการเคหะแห่งชาติ กล่าวว่า กระทรวงการพัฒนาสังคมและความมั่นคงของมนุษย์ โดยการเคหะแห่งชาติ และกรุงเทพมหานคร ได้ให้ความสำคัญในเรื่องการรักษาความสะอาดในชุมชนและเล็งเห็นถึงปัญหาเรื่องฝุ่นละออง PM 2.5 ที่ส่งผลกระทบต่อสุขภาพของประชาชนในปัจจุบันและถือเป็นปัญหาใหญ่ของผู้อยู่อาศัยในกรุงเทพมหานคร โดยเฉพาะพื้นที่ที่มีประชากรอาศัยอยู่หนาแน่นอย่าง โครงการเคหะชุมชนห้วยขวางที่มีอาคารพักอาศัย ถึงอาคาร และยังมีพื้นที่ภายในและโดยรอบอีกจำนวนมาก ซึ่งถือว่าเป็นเมืองขนาดย่อมอีกแห่งก็ว่าได้ ตนจึงได้หารือกับตัวแทนชุมชนห้วยขวางและกรุงเทพมหานครจะจัดกิจกรรม Big Cleaning Day บริเวณรอบชุมชนและตลาดสด ระหว่างวันที่ 7 - 9 กุมภาพันธ์นี้ นอกจากเคหะชุมชนห้วยขวางแล้ว กรุงเทพมหานครจะพิจารณาพื้นที่อื่นๆ ต่อไป เพื่อเป็นการช่วยลดการเกิดฝุ่นละออง PM 2.5 ในบริเวณพื้นที่เคหะชุมชนห้วยขวาง ทำให้ผู้อยู่อาศัยและประชาชนที่สัญจรไปมามีสุขอนามัยที่ดี ลดอัตราการเจ็บป่วยให้น้อยลงได้อีกด้วย